जनकल्याण शिविर में कृषि विभाग ने बांटे 350 मृदा स्वास्थ्य कार्ड
निर्माण कार्य के लिए नौ लाख रुपए की मंजूरी
ग्रामपंचायत खानसूरजापुर में सरपंच प्रियंका कुमारी चैंकोरा में सरपंच प्रेमचंद कुशवाह की अध्यक्षता में अटल सेवा केंद्रों पर दीनदयाल जनकल्याण शिविर का आयोजन किया गया।
वहीं खानसूरजापुर में मुख्य अतिथि एसडीएम परशराम मीणा चैंकोरा में विकास अधिकारी रामप्रकाश गालब थे। सचिव वीरेश सारस्वत वीरेंद्र शर्मा ने बताया कि शिविर में कृषि विभाग के अधिकारियो ने 350 सायल हैल्थ कार्ड बनाकर किसानों को वितरित किए। वही पेंशन, शुद्धिकरण, नामांतरण, पोस मशीन का प्रदर्शन, खाद्य सुरक्षा योजना, जन्म-मृत्यु, विवाह पंजीयन, मनरेगा, भामाशाह आधार कार्ड बनवाने एवं इनसे होने वाले फायदों के बारे में विस्तार से जानकारी दी। सरपंच प्रियंका कुमारी ने ग्रामीणों से शौचालय निर्माण में राष्ट्र के प्रति प्रेम जाग्रत करते हुए जनआंदोलन की राह पर चलकर शीघ्र निर्माण करावें। तथा ग्राम पंचायत को ओडीएफ घोषित कराने में सहयोग करें। ग्रामीणों ने एसडीएम परशराम मीणा को पीने के पानी के लिए गांव में डीपबोर लगवाने, कीचड़ से मुक्ति के लिए नाली बनवाने, खरंजा करवाने खराब हैंडपंपो की मरम्मत कराने की मांग की। शिविर में मौजूद सभी विभागों के अधिकारियों ने अपने-अपने विभाग की चल रही योजनाओं से आमजन को अवगत कराया। शिविर में चिकित्सा अधिकारी डा.हरीराम फौजदार ने दर्जनों मरीजों की जांच कर निशुल्क दवाएं दी। इस मौके उपसरपंच वर्षा चौधरी, पूर्व सरपंच त्रिलोचनसिंह, ख्यालीराम, रिंकू भारती, एईएन भूरसिंह मीणा, उदयभान, कृषि अधिकारी बृजमोहन, हेताराम शर्मा, पीओ अनिल डागुर, शशिकांत वशिष्ठ, अनिल, गोपाल, राकेश, धूव्रसिंह आदि उपस्थित थे।
रूपवास. जनकल्याण शिविर में किसानों को कार्ड वितरित करते सरपंच अधिकारीगण।
भरतपुर | विधायकस्थानीय क्षेत्र विकास योजना के तहत 1 निर्माण कार्य के लिये 9 लाख 40 हजार रुपए की वित्तीय स्वीकृति जारी की गई है। जिला परिषद के मुख्य कार्यकारी अधिकारी अंशदीप ने बताया कि विधानसभा क्षेत्र बयाना-रूपवास के विधायक बच्चूसिंह वंशीवाल की अनुशंषा पर 1 निर्माण कार्य के लिये 9 लाख 40 हजार रुपए की वित्तीय स्वीकृति जारी की गई है।
hin_Deva hin_Deva hin_Deva hin_Deva hin_Deva hin_Deva